section_heading: Svojstva
paragraph_text: Nalazi se na udaljenosti od 60 ± 3 milijuna svjetlosnih godina. Njene prividne dimenzije od 6,5' x 5,6' odgovaraju stvarnim dimenzijama od 113.500 x 98.000 svjetlosnih godina. M84 nalazi se u samom središtu skupa Virga. U njenoj neposrednoj blizini nalaze se još dvije divovske galaksije, M86 i M87. M84 je ujedno i početak niza galaktika poznatog pod imenom Markarianov lanac.